গণপরিবহন এখন হয়ে গেছে একটা প্রয়োজনীয় জঞ্জাল। এ জঞ্জাল চিরকালের জন্য ক্লিনও করা যাবে না, আবার ধরে রাখাও বিপজ্জনক। আনতে হবে শৃঙ্খলার কাঠামোতে। গণপরিবহনকে শৃঙ্খলায় আনার জন্য মূলে হাত দিতে হবে : ১. স্বার্থের দ্বন্দ্ব (কনফ্লিক্ট অব ইন্টারেস্ট) রয়েছে এমন কোনো ব্যক্তিকে পরিবহন খাতের নেতৃত্ব থেকে তুলে এনে দেশের নেতৃত্বে রাখা কিংবা পরিবহন সংক্রান্ত সিদ্ধান্ত গ্রহণ প্রক্রিয়ায় জড়িত রাখা যাবে না। এরা সবসময় নৈরাজ্য জিইয়ে রাখতে চাইবে তাদের গোষ্ঠীস্বার্থে।